Държавен вестник, бр. 2, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  2
сили до 2015 г., приет с Постановление № 301 
на Министерския съвет от 2004 г. (обн., ДВ, 
бр. 33 от 2008 г.; изм. и доп., бр. 54 от 2008 г., 
бр. 43, 59 и 96 от 2009 г. и бр. 48 от 2010 г.).
§ 2. Постановлението се приема на основа­
ние чл. 22, ал. 2, т. 6 от Закона за отбраната 
и въоръжените сили на Република България. 
§ 3. Изпълнението на постановлението се 
възлага на министъра на отбраната. 
§ 4. Постановлението влиза в сила от деня 
на обнародването му в „Държавен вестник“.
За министър-председател: 
Цветан Цветанов
За главен секретар на Министерския съвет:
Веселин Даков
Приложение № 1
към чл. 1 
ПЛАН 
за развитие на въоръжените сили на 
Репуб­лика България
Увод
Съвременната стратегическа среда за сигур­
ност, натрупаният значителен дисбаланс между 
планираните способности и отделяните за тяхното 
създаване и поддържане ресурси, неефективният 
отбранителен мениджмънт и негативното вли­
яние на световната икономическа и финансова 
криза наложиха провеждането на Преглед на 
структурата на въоръжените сили. Прегледът 
стартира през февруари 2010 г., като в хода на 
този процес бяха преразгледани и актуализирани 
структурата, числеността, ролята, мисиите и 
задачите на въоръжените сили. Главната цел бе 
да се определи какви отбранителни способности 
трябва да развива България, като се отчитат 
наличните и реално прогнозируемите ресурси, 
които обществото може да отдели за отбрана, 
в контекста на участието в системата за колек­
тивна отбрана на НАТО и Общата политика за 
сигурност и отбрана на Европейския съюз (ЕС). 
Целта е постигане на реална трансформация 
на отбранителните способности, а не просто 
поредното им механично съкращаване.
Планът за развитие на въоръжените сили е 
резултат от Прегледа на структурата на въоръ­
жените сили. Концептуалната част от прегледа 
приключи с изработването на Бялата книга за 
отбраната и въоръжените сили на Република 
България в качеството є на програма за раз­
витие на въоръжените сили, приета с решение 
на Народното събрание. Тази програма ще се 
осъществи на практика посредством Плана за 
развитие на въоръжените сили и Дългосрочния 
инвестиционен план. За разлика от досегашната 
практика въпросите на модернизацията ще бъдат 
обособени в Дългосрочния инвестиционен план. 
Двата плана са взаимосвързани, като последни­
ят е от решаващо значение за постигането на 
заложеното в първия план. 
Целта на Прегледа на структурата на въоръ­
жените сили, която практически ще се осъществи 
чрез Плана за развитие на въоръжените сили, е 
изграждането и поддържането на единен ком­
плект от сили и способности с единна система за 
командване и управление за мирно време и при 
кризи, със съответстваща на ролята, мисиите и 
задачите им организация, численост, въоръжение, 
техника и подготовка. Това ще бъдат модерни и 
адекватно ресурсно осигурени въоръжени сили, 
които приоритетно ще развиват способности за 
участие в експедиционни операции, заедно със 
силите на останалите държави от НАТО и ЕС.
Предвид необходимостта от детайлна рег­
ламентация и конкретизация на правата и 
задълженията на гражданите и на органите за 
ръководство на резерва на въоръжените сили 
обществените отношения, свързани с резерва 
на въоръжените сили, службата в него и на во­
енния отчет на гражданите, ще бъдат уредени в 
отделен Закон за резерва, като за целта ще бъдат 
отменени или изменени съответните разпоредби 
от Закона за отбраната и въоръжените сили на 
Република България.
Предвижда се изготвяне на нов Закон за 
военната полиция, с който да се разширят сега 
предвидените функции и правомощия на служба 
„Военна полиция“ към министъра на отбраната, 
с оглед осъществяване на по-тясното є взаимо­
действие с органите на националната полиция, 
както и създаване на военни формирования 
в Българската армия с военно-полицейски 
функции. Това отново ще наложи отмяна или 
изменение на разпоредби в Закона за отбраната 
и въоръжените сили на Република България. 
Ротите военна полиция ще се развиват, еки­
пират и подготвят, като използват елементи от 
програмите за обучение на специалните сили. 
I. Общи положения
· основание
Планът за развитие на въоръжените сили 
се приема от Министерския съвет на основа­
ние чл. 22, ал. 2, т. 6 от Закона за отбраната 
и въоръжените сили на Република България 
в съответствие с параметрите за развитие на 
въоръжените сили, определени от Народното 
събрание с решението му за приемане на Бяла 
книга за отбраната и въоръжените сили като 
програма за развитие на въоръжените сили 
и за определяне числеността на въоръжените 
сили, прието на 28 октомври 2010 г. (ДВ, бр. 88 
от 2010 г.).
· предназначение 
Планът за развитието на въоръжените сили 
ще осигури изграждането на единен комплект 
въоръжени сили с балансирани способности по 
всички компоненти за решаване на целия спектър 
от задачи, породени от очакваните сценарии и 
анализи за развитие на военностратегическата 
среда на сигурност.
· цели на плана
– осигуряване на механизъм за привеждане на 
настоящата структура към параметрите, утвърде­
ни с Бялата книга за отбраната и въоръжените 
сили на Република България;
– гарантиране изпълнението на конституци­
онните задължения на армията и осигуряване на 
адекватен принос към съюзническите операции с 
използването на единен комплект въоръжени сили;